William Wallace Campbell
Store norske leksikon,Realfag,Astronomi,Astronomi,Personer innen astronomi
William Wallace Campbell var en amerikansk astronom og matematiker som var en av foregangsmennene i undersøkelser av stjernenes radialhastighet. Hans arbeider bedret forståelsen av Solens posisjon i Melkeveien og Melkeveiens rotasjon.
Campbell utførte viktige arbeider innenfor en rekke områder av astrofysikken. Blant annet oppdaget han over 1000 spektroskopiske dobbeltstjerner som han presenterte i en stjernekatalog i 1924.Han ledet flere ekspedisjoner for å studere solformørkelser og gjorde studier av Solens korona.Campbell var direktør for Lick-observatoriet i 1901–1930. I 1923–1930 var han president for University of California. Han var president i Den internasjonale astronomiske union i 1922–1925, og president i National Academy of Sciences i 1931–1935. Les mer i Store norske leksikon stjerne Solen